text: Atter rumlerier om pant på grænse-dåser
  31 oktober 2010 kl. 09.25
  Meldingen har lydt før - men nu skulle Miljøstyrelsen være klar med en plan for et splinternyt pantsystem, der skal få danskerne til at aflevere dåser indkøbt i grænsebutikkerne til genanvendelse i stedet for at smide dem i skraldeposen.
  Det skriver Jyllands-posten i dag
  Miljøstyrelsen har sendt et forslag til et nyt pantsystem ned til kollegerne i det tyske miljøministerium.
  Alt sammen for at standse miljøbelastningen fra salgtet af dåserne.
  
  Dåsepant på en krone
  Humlen i forslaget er, at danskerne fremover skal betale pant for hver købt dåse i grænsebutikkerne.
  Helt præcist én krone for hver købt dåse i grænsehandlen.
  
  Skal afleveres på genbrugspladserne
  Herefter skal dåserne afleveres i særlige plasticsække på for eksempel genbrugspladserne.
  Dér er der så opstillet et automatsystem, hvor man indlæser sit dankort i automaten.
  Pengene for panten vil dernæst blive overført til forbrugerens konto.
  